تورکیه نینگ مطبوعات خلاصه لری
تورکیه نینگ مطبوعات خلاصه لری
یینی شفق گزیته سی: " ایردوغان: ایندی انچه رهبر سودنینگ توشیریلیشی نینگ فایده سیدن بحث ایتماقده" سرلوحه سی بیلن خبر بیردی.
خبرگه کوره جمهور باشلیغی رجب طیب ایردوغان، استانبولده قیلگن صحبتیده "تورکیه اقتصادی یونه لیشی نینگ مقصدی اولکه میزنی سرمایه کیریتیش، استخدام آرقه لی اوسدیریش بولگن دیر. اولکه میز آلیب بارگن اقتصادی یونه لیش نی اینگ آغیر شکلده تنقید ایتگنلر بو یول نی تعقیب ایتیش گه باشله دی. ایندی انچه رهبر سودنینگ توشیریلیشی نینگ فایده سیدن بحث ایتماقده" دیدی.
ستار گزیته سی:" تورکیه منتدارچیلیک بیلدیردی" سرلوحه سی بیلن خبر بیردی.
خبرگه کوره شمالی قبرس تورک جمهوریتی جمهور باشلیغی ایرسین تاتار شمالی قبرس تورک جمهوریتی نینگ تاریخی کوره شیده تورکیه جمهوریتی نینگ ییتکچیلری بیرگن همکارلیک اوچون منتدارچیلیک بیلدیردی.
حریت گزیته سی:" یوناندن ایگه ده بویوک تحریک " سرلوحه سی بیلن خبر بیردی.
خبرگه کوره یونان نینگ خلق ارا حقوق نی یوق قیلیب ایگه ده غیر حربی اورینده گی آراللرگه زره واسطه سوق ایتیشی کوریلدی. تورکیه قوراللی کوچلریگه باغلیق ایهالر آتن نینگ میدیلی گه 23 سیساما 18 ته تیرلی واسطه سوق ایتگن لیگینی تثبیت ایتدی.
صباح گزیته سی: "ملی برقی ریل یولگه قوییله دی" سرلوحه سی بیلن خبر بیردی.
خبرگه کوره، ترانسپورت و زیربنا وزیری عادل قاره اسماعیل اوغلی ملی برقی ریل آرقه لی جاری ییلده یولاوچی تشیش گه باشله شینی بیلدیردی. خوددی شو ریل نینگ منطقوی خطلرده چیقیشی نینگ ممکن ایکن لیگینی معلوم قیلگن قاره اسماعیل اوغلی "شو وقت ساعتده 160 کیلومتر بولمیش سرعتنی 225 کیلومترگه چیقریش نی آماجله ماقده میز" دیدی.
خبرتورک گزیته سی: "تورکیه نینگ توریزم جنتلریگه علاقه قونلغه یولاوچی سانی گه عکس ایتدی" سرلوحه سی بیلن خبر بیردی.
خبرگه کوره، تورکیه نینگ توریزم جنتلریگه علاقه قونلغه یولاوچی سانی گه عکس ایترکن جاری ییل نینگ 8 آیلیک باسقیچیده استانبول قونلغه سی 41 میلیون اطرافیده، انتالیا قونلغه سی 21 میلیون اطرافیده، ازمیر عدنان مندرس قونلغه سی 6،5 میلیون و موغلا دالامان قونلغه سی 3 میلیون یولاوچی گه خذمت بیردی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab